Оранжево морето

Чейс, Скай и цялата банда от Пес Патрул в 3D приключение
2023-11-03 08:00 - 2023-12-04 17:00 (Europe/Sofia) | AdvanceAcademy.bg, ул. Димитър Икономов 19, етаж 3, Бизнес Център Планекс, Varna, 9000, Bulgaria
Присъединете се към Чейс, Скай и цялата банда от Пес Патрул в едно 3D приключение!
Проектирайте, моделирайте и принтирайте с нашия курс по 3D моделиране и принтиране.
По време на курса децата ще:
Разберат какво е 3D моделиране;
Се запознаят с платформата Tinkercad;
Създадат първите си 3D модели;
Моделират медальона на любимия си герой от Пес Патрул.
Какво трябва да знаете?
Подходящ за деца от 1 до 4 клас;
Продължителност 1 месец;
Присъствена форма на обучение;
Всяко дете ще получи ПОДАРЪК 3D принтиран герой от Пес Патрул.
Възползвайте се от цената при ранно записване до 01 ноември!
Повече информация на:
https://kids.advanceacademy.bg/kurs-3d-modelirane-za-detsa/
0889 990 030
office@advanceacademy.bg

ХI ЕВРОПЕЙСКИ КОНКУРС ЗА ДЕТСКА ПЕСЕН„ЗЛАТНИ ИСКРИ”, ВАРНА 2023
2023-10-20 08:00 - 2023-10-22 17:00 (Europe/Sofia)
ХI ЕВРОПЕЙСКИ КОНКУРС ЗА ДЕТСКА ПЕСЕН
„ЗЛАТНИ ИСКРИ”, ВАРНА 2023
награден фонд 11 100 лева
Голяма награда, първа награда, втора и трета, награда за аранжимент, награда за текст и други специални награди.
Европейският конкурс за детска песен „Златни искри“, който се провежда ежегодно във Варна, се организира от фондация „Откритие“ , с подкрепата на Министерството на културата на Република България, Музикаутор и частично от Община Варна. Конкурсът е член на WAFA (World Association of Festival & Artists). През 2023година, в периода от 20-22 октомври във Варна ще се проведе неговото единадесето издание. Право на участие в конкурса имат представени нови песни за деца (солисти и вокални формации, изпълнявани от деца на възраст между шест /6/ и четиринадесет /14/ години), създадени до една година назад към датата на конкурса.
Регламента на конкурса и апликационна форма можете да получите, след като изпратите е-mail на : zlatniiskri@abv.bg

Приключения опасни със герои сладкогласни
2023-10-07 11:00 - 12:30 (Europe/Helsinki) | Държавен театър Варна, Площад Независимост 1, Варна, Bulgaria
ПРИКЛЮЧЕНИЯ ОПАСНИ СЪС ГЕРОИ СЛАДКОГЛАСНИ
мюзикъл за деца и възрастни от НЕДЯЛКО ЙОРДАНОВ

07.10.2023г. – 11:00ч..
ДТ „Стоян Бъчваров“, Основна сцена
Мюзикъл за деца и възрастни от НЕДЯЛКО ЙОРДАНОВ
Режисьор – КОСТАДИН БАНДУТОВ
Сценография и костюми – ДАНИЕЛА НИКОЛЧОВА
Музика – ХАЙГАШОД АГАСЯН
Хореограф – ГЕОРГИ ЕНЧЕВ – ГООШ
Музикален педагог – МАЛИНА МИХАЛКОВА
Участват:
ВОДЕЩАТА – Цветина Петрова
ГАРВАНЪТ ПЕНЧО – Стоян Радев
МАГАРЕТО ГЕНЧО – Николай Кенаров
БУХАЛЪТ ИЛИЯ – Константин Соколов
ПЕТЕЛЪТ ДИМИТЪР – Станислав Кондов
СЛАВЕЯТ СЛАВИ – Валери Вълчев
КОКОШКАТА СТОЯНКА – Гергана Арнаудова
ЛИСИЦАТА ЕЛВИРА – Даниела Викторова
ПЪДПЪДЪКЪТ ХАРАЛАМПИ – Свилен Стоянов
ЩЪРКЕЛЪТ ЙОРДАН – Валентин Митев
Спектакъл феномен, който трябва да стигне до всяко българско дете с едно единствено обикновено послание – ДА БЪДЕМ ДОБРИ!
“Музиката на Хайгашод Агасян е влязла в учебниците по пеене от първи до седми клас. Няма да е трудно да я запеят и нашите деца”, споделя режисьорът Костадин Бандутов и продължава: „Елате и вижте варненското театрално издание на „Х-фактор“ и „България търси талант“! Програмата започва със състезание на магарето Генчо Генчев и гарвана Пенчо Пенчев, които ще отговарят на два въпроса – по граматика и математика. Ще има дори и конкурс за пеене, в който ще звучи дори онази популярна песничка:
„Ако понякога ти дотежи от чужди обиди и чужди лъжи,
ти не замлъквай, ти не тъжи – тихо и просто наум си кажи:
Светът е хубав, светът е чудесен, светът има нужда от моята песен.“
Билети: 12, 15, 20, 25, 30 лв.
Билетни каси:
ТМПЦ Варна (пл. „Независимост“ 1), тел. 052 665 022
Работно време: Пон-пет: 09:30-13:30 и 14:30-20:00; Събота: 10:00-13:30 и 14:30-19:00; Неделя: 11:00-16:00
Каса ФКЦ: Пон-пет: 11:00 до 20:00, тел. 052 608 446
Билети онлайн: EVENTIM , ФКЦ

www.dramavarna.com
„Ако понякога ти дотежи от чужди обиди и чужди лъжи,
ти не замлъквай, ти не тъжи – тихо и просто наум си кажи: Светът е хубав, светът е чудесен, светът има нужда от моята песен.“

Международен конкурс за вокално изкуство "Морски звездички"
2023-10-02 08:00 - 17:00 (Europe/Sofia)
Поредно издание на конкурса „Морски звездички“
Конкурсът включва две категории:
• I категория – индивидуални изпълнители. Участниците са разпределени в пет възрастови групи:
1-ва група – до 7 години включително;
2-ра група – до 10 години включително;
3-та група – до 14 години включително;
4-та група – до 18 години включително;
5-та група – до 22 години включително.
• II категория – дуети, триа и вокални състави:
1-ва група – до 13 години;
2-ра група – до 17 години;
3-та група – до 22 години.
Място: НЧ „П. Р. Славейков“
Организатор: НЧ „П. Р. Славейков 1928“ с финансовата подкрепа на Община Варна чрез фонд „Култура“.
Лице за контакт: Мая Друмева – тел. +359 52 510 306; slaveikov@abv.bg, www.slaveikov1928.org
Повече информация за регламент, условия и такси участие – на фейсбук страницата на конкурса

Курс по програмиране на Scratch за деца от 1 до 4 клас
2023-09-30 12:30 - 14:30 (Europe/Sofia) | AdvanceAcademy.bg, ул. Димитър Икономов 19, етаж 3, Бизнес Център Планекс, Varna, 9000, Bulgaria
През септември ще стартира новият ни целогодишен курс по Програмиране на Scratch за деца.
Програмата ще запознае децата с основни концепции в програмирането на достъпен език.
По време на курса ще:
✅ Създаваме игри
✅ Управляваме роботи
✅ Създаваме анимации
✅ Програмираме дронове
БОНУС: Подготвили сме и инженерни лаборатории на различни тематики, които ще се провеждат след края на всеки модул.
Начало: 30 Септември
Повече информация на:
email: office@advanceacademy.bg, на телефон: 0889990030 или на адрес: кв. Левски, ул. Димитър Икономов 19

Курс по програмиране на Roblox за деца от 3 до 7 клас
2023-09-30 10:00 - 17:00 (Europe/Sofia) | AdvanceAcademy.bg, ул. Димитър Икономов 19, етаж 3, Бизнес Център Планекс, Varna, 9000, Bulgaria
През септември ще стартира новият ни целогодишен курс по Програмиране на Roblox за деца.
Курсът има за цел да запознае децата с една друга страна на една от най–популярните игрални платформи в света – Roblox.
По време на курса децата:
✅ Ще се запознаят с платформата Roblox Studio;
✅ Ще се научат да програмират свои собствени игри, използвайки програмния език Lua;
✅ Ще научат основни концепции в програмирането като цикли, функции, събития, променливи и логически конструкции.
✅Ще усвоят умения като критично мислене, решаване на проблеми и креативност.
БОНУС: Подготвили сме и инженерни лаборатории на различни тематики, които ще се провеждат след края на всеки модул.

Начало: 30 Септември

Повече информация на:
email: office@advanceacademy.bg, на телефон: 0889990030 или на адрес: кв. Левски, ул. Димитър Икономов 19

Курс по програмиране на Minecraft за деца от 3 до 7 клас
2023-09-30 10:00 - 14:30 (Europe/Sofia) | AdvanceAcademy.bg, ул. Димитър Икономов 19, етаж 3, Бизнес Център Планекс, Varna, 9000, Bulgaria
През септември ще стартира новият ни целогодишен курс по Програмиране с Minecraft за деца от 3 до 7 клас.
В курса децата ще се запознаят с една друга страна на играта, която е завладяла милиони деца по целия свят.
По време на курса ще:
✅ В курса децата ще се запознаят с Minecraft Education, както и със средата за кодиране MakeCode.
✅ Ще научат базови концепции в програмирането: евенти, команди, функции, конструкции и как се използват в програмирането.
✅ Ще разберат процеса по създаването на една игра и ще създадат своя собствена с вградените обекти на Minecraft Education.
БОНУС: Подготвили сме и инженерни лаборатории на различни тематики, които ще се провеждат след края на всеки модул.
Начало: 30 Септември

Повече информация на:
email: office@advanceacademy.bg, на телефон: 0889990030 или на адрес: кв. Левски, ул. Димитър Икономов 19

Уеб програмиране за ученици от 5 до 12 клас
2023-09-30 09:30 - 18:00 (Europe/Sofia) | AdvanceAcademy.bg, ул. Димитър Икономов 19, етаж 3, Бизнес Център Планекс, Varna, 9000, Bulgaria
През септември ще стартира новият ни целогодишен курс по Уеб програмиране за ученици от 5 до 12 клас.
Уникално присъствено обучение в целогодишната ученическа академия по програмиране на Advance Academy.
В рамките на целогодишния курс, курсистите ще:
✅ Ще се запознаем с азбуката на Уеб програмирането – HTML;
✅ Ще използваме красиви шрифтове, цветове и ефекти със CSS;
✅ Ще развиваме програмни умения и логика;
✅ Ще учим чрез действия и реално задачи и проекти.
Начало: 30 Септември

Повече информация на:
email: office@advanceacademy.bg, на телефон: 0889990030 или на адрес: кв. Левски, ул. Димитър Икономов 19

Дни на образованието в Холандия
2023-09-23 10:00 - 15:00 (Europe/Sofia) | хотел Димят, 111 Kniaz Boris I Blvd., Varna, Bulgaria
Тази Събота, 23ти Септември във Варна ще се състои за 19-ти пореден път събитието Дни на образованието в Холандия.
Организатор е UNIFY – единственият специализиран консултант за Холандия, а на място в хотел Димят ще дойдат холандски университети, които ще се срещнат с всички ученици и родители, които имат интерес към образованието в чужбина.
Изложението за образование ще се проведе от 10 до 15ч. в хотел Димят. Освен лични срещи с университетите, ще можете да присъствате и на различни лекции и семинари; ще разберете повече за възможностите за кандидатстване, опциите за финансиране, теглене на студентски кредити; възможностите за намиране на квартира и много друга полезна информация.
Ако пък все още не сте се ориентирали към университет или програма, то може да посетите и специализираните семинари за Кариерно ориентиране, които ще ви помогнат в избора на профил.
Изложението за образование е напълно безплатно, като всички ученици могат да присъстват със своите родители. Нужна е предварителна регистрация на https://www.unify.bg/events/401/register

ПРОГРАМА:
10:00 – 10:45 Don’t panic: Пътеводител на кандидат-студенти в Нидерландия
Презентация на Милена Генчева (основател на UNIFY, кариерен коуч и образователен консултант, завършил в Холандия)
* подходяща за ученици от 10 и 11 клас, 12 клас, бакалаври и родители.
11:00 – 11:45 Career Compass: Kой съм аз, как да избера какво да уча и какво влияние има профила след 10 клас?
Презентация на Милена Генчева (кариерен коуч и създател на авторския модел Кариерен Компас) и Ивайло Кръстев (кариерен коуч, образователен консултант и психолог )
* подходяща за ученици от 9, 10, 11 клас и 12 клас.
12:00 – 12:45 8 Simple Rules: Стъпки за успешен прием в Холандски университет
Презентация на Антония Младенова (Мениджър Образование в Холандия) и Ивайло Кръстев (Старши Специализиран Консултант)
* подходяща за ученици от 9,10,11 клас,12 клас, бакалаври и родители.
13:00 – 13:45 Mission Impossible: Намиране на квартира и Холандия в цифри – Студентски такси, субсидии и финансиране
/презентация на Станислава Чобанова и Калоян Арнаудов (Старши Специализирани Образователни Консултанти)
* подходяща за ученици от 10 и 11 клас, 12 клас, бакалаври и родители
14:00 – 14:45 Can’t Dutch This? Истории на настоящи студенти в Холандия
/Talkshow с настоящи български студенти в Холандия, които ще споделят своя опит/
* подходяща за ученици от 10, 11, 12 клас и родители.

Ако имате интерес, но не сте в града на 23-ти Септември, то може да посетите и изложението в София на 22ри септември, Бургас на 24ти Септември или Пловдив на 25ти септември.

Под игото
2023-09-20 19:00 - 2023-09-21 20:30 (Europe/Sofia) | Държавен театър Варна, Площад Независимост 1, Варна, Bulgaria
20.09 и 21.09.2023г., 19:00ч.
ДТ „Стоян Бъчваров“, Основна сцена
По мотиви от романа на Иван Вазов
Драматургичен вариант – Юрий Дачев
Режисьор – Бина Харалампиева
Сценография и костюми – Свила Величкова
Музика – Асен Аврамов
Участват:
БОЙЧО ОГНЯНОВ – Богдан Бухалов (гост)
Д-Р СОКОЛОВ – Иван Юруков (гост)
РАДА ГОСПОЖИНА – Христина Джурова
КИРИАК СТЕФЧОВ – Стоян Радев
КАКА ГИНКА – Веселина Михалкова
ИВАН БОРИМЕЧКАТА – Николай Божков
КОЛЧО СЛЕПЕЦА – Константин Соколов
ЧОРБАДЖИ МАРКО – Пламен Димитров
ЧОРБАДЖИ ЮРДАН – Свилен Стоянов
ЧОРБАДЖИ МИЧО БЕЙЗАДЕТО – Валентин Митев
ХАДЖИ СМИОН – Николай Кенаров
ХАДЖИ РОВОАМА – Даниела Викторова
КАНДОВ – Недялко Стефанов
Г-Н ФРАТЮ – Симеон Лютаков
ЛАЛКА – Габриела Боева (гост)
СТАЙКА – Гергана Арнаудова
ДЕЦА – Кристияна Иванова, Виктория Петрова, Мария Йорданова, Антония Душева, Симона Костадинова, Стефания Стоянова, Дария Вълчева
Билети:
Партер: 20,00, 25,00, 30,00 лв.
I балкон: 20,00, 25,00, 30,00 лв.
II балкон: 15,00, 20,00 лв.
20% отстъпка за учащи и пенсионери
Билетни каси:
ТМПЦ Варна (пл. „Независимост“ 1), тел. 052 665 022
Работно време: Пон-пет: 09:30-13:30 и 14:30-20:00; Събота: 10:00-13:30 и 14:30-19:00; Неделя: 11:00-16:00
Каса ФКЦ: Пон-пет: 11:00 до 20:00, тел. 052 608 446
Билети онлайн: EVENTIM , ФКЦ

Отворени врати в учебен център "Скоростно учене"
2023-09-10 10:30 - 2023-09-29 19:30 (Europe/Sofia) | УЦ „Скоростно учене“, бул. Мария Луиза 11, Варна, 9000, Bulgaria
Мили деца и родители,
Учебен център „Скоростно Учене“ Ви кани да се включите в тяхната кампания на „Отворени врати“. Възползвайте се от безплатните открити уроци по Английски или Немски език за деца от 5 годишна възраст до 12-ти клас.

За да се запишете е необходимо да се обадите на телефона в един от техните офиси:

Офис 1: гр. Варна, бул. Мария Луиза 11; Телефон за връзка: 0895 752 725
Офис 2: гр. Варна, жк. Младост 1 – Пазар; Телефон за връзка: 0876 709 795

Ето и кратко представяне на учебния център:
Учебен център „Скоростно Учене“ Ви кани да се включите в едно изключително интересно преживяване по ️ ️Английски и Немски език през учебната 2023-2024 година.
Очаква Ви учене от ново поколение!
Подготвили сме Ви изключително интересни интерактивни образователни инструменти!
Интерактивна дъска с професионален образователен софтуер
Кинект устройство за игровизация на учебния процес
Интерактивен под, с който децата се забавляват и състезават докато учат
Карти с добавена реалност, които по интересен за децата начин, провокират комуникативни игри и игри за запомняне на думи
Комуникативни ролеви игри
Учене с мнемотехники (интересни и забавни асоциации за запомняне на новите думи)
Оптимизирана онлайн клиентска зона, която съдържа обновен фонд с уроци с линкове към аудио файлове и лексикални и граматически игри; Домашни за граматика, писане, четене, диктовки; Говорене чрез система за гласово разпознаване
Ново! Тази година ще наблегнем на индивидуалния подход към всяко дете – като за целта ще осигурим допълнителни индивидуални часове при нужда, както и ще подобрим отчетността към родителите за напредъка на децата.
И не на последно място – зелени точки, носещи Ви нови и интересни награди!

Може да избирате да учите присъствено в един от двата ни офиса:
Офис 1: гр. Варна, бул. Мария Луиза 11; Телефон за връзка: 0895 752 725
Офис 2: гр. Варна, жк. Младост 1 – Пазар; Телефон за връзка: 0876 709 795
или Онлайн през нашата виртуална класна стая
Р️азберете всичко за графици и цени като кликнете тук: https://www.acc-learn.com/

Международен майски хоров конкурс "Проф. Георги Димитров" , Национален фестивал на детски и младежки хорове
2023-09-08 08:00 - 2023-09-11 17:00 (Europe/Sofia) | Държавен театър Варна, Площад Независимост 1, Варна, Bulgaria
От 1982 г. конкурсът носи името на изтъкнатия български композитор Георги Димитров – основател на съвременната българска хорова школа.
От 1989 г. Международният майски хоров конкурс е член на организационния комитет на Международния конкурс „Grand Prix Europe“, който се провежда последователно в Арецо (Италия), Дебрецен (Унгария), Тур (Франция), Марибор (Словения), Варна (България) и Толоса (Испания).
Шестте горепосочени хорови конкурса са едни от най-престижните в Европа и се ползват с авторитет благодарение на дългогодишните си традиции, добра организация и високо художествено ниво.
Място: Драматичен театър „Стоян Бъчваров“ и открити сцени
Организатор: Община Варна
Контакт: Дирекция „Култура и духовно развитие“, тел. +359 52 820352; +359 52 820667; +359889 919426 (Ганчо Ганчев); culture@varna.bg; office@choircomp.org

XIX Световен фестивал на анимационния филм
2023-09-06 08:00 - 2023-09-10 17:00 (Europe/Sofia) | Фестивален и Конгресен Център, бул. Сливница № 2, Варна, 9000, Bulgaria
06.09 – 10.09.2023г.
Фестивален и конгресен център – Варна
За пореден път на брега на Черно море ще се срещнат режисьори, колеги, студенти, хора от всички общества. В рамките на пет кратки дни движещи се картини ще ни потапят в магически неразказани истории, а презентации, майсторски класове и лекции ще разкриват прозрения от света на анимацията.
Филмите ще се състезават в следните категории:
Късометражни филми – от 1 до 25 минути
Пълнометражни филми – над 45 минути
Детски филми – от 1 до 25 минути
Студентски филми – от 1 до 25 минути
Хорър филми – от 1 до 25 минути
Еротични филми – от 1 до 25 минути
През Октомври 1979 г. се е състоял Първият Световен Анимационен Филмов Фестивал „Варна“ ’79. Осъществени са общо шест издания, последното, от които през 1989 г. От 2011 г. Фестивалът отново се възстановява във Варна
Организатор: Сдружение „Световен фестивал на анимационния филм“
Лице за контакт: Анри Кулев – тел. +359 888 614 884, e-mail: fk@mail.orbitel.bg сайт: http://www.varnafest.org

Дни на Образованието в Холандия, Пролет 2023
2023-05-16 11:00 - 16:00 (Europe/Sofia)
UNIFY е единственият специализиран консултант за образование в Холандия и организира за 18-ти пореден път най-голямото изложение на холандски университети:
ДНИ НА ОБРАЗОВАНИЕТО В ХОЛАНДИЯ 2023 Тази проле фокусът на събитието ще са специалностите „на бъдещето“.
На 16ти Май, ще имате възможността да се видите с представители от ТОП университетите в Нидерландия. Срещнете с тях в хотел Golden Tulip, Варна от 11:00 до 16:00ч.

Посетете и следните полезни за ученици и родители презентации:
11:00 – 12:00 Going Dutch – Всичко за образованието в Холандия
/презентация на Милена Генчева, кариерен коуч и специализиран консултант, завършил в Холандия./
* подходяща за ученици от 10 и 11 клас, 12 клас, бакалаври и родители
12:00 – 13:00 Career Compass – Специалности на бъдещето. Как да избера какво да уча?
/презентация на Милена Генчева и Ивайло Кръстев, образователен консултант, кариерент коуч и психолог./
* подходяща за ученици от 9, 10, 11 клас и 12 клас.
14:00 – 15:00 Step by step – План за ранно кандидатстване
/презентация на Станислава Рентинг-Чобанова, образователен консултант, завършил в Холандия./
* подходяща за ученици от 10, 11 клас и родители.
15:00 – 16:00 Wild Wild West – истории на настоящи студенти в Холандия
/Q&A на настоящи студенти в Холандия, които ще споделят своя опит./
* подходяща за ученици от 10, 11, 12 клас и родители.

ЗАЩО ДА ИЗБЕРЕМ UNIFY?
Защото сме единственият специализиран консултант за Холандия!
Защото всичките консултанти на UNIFY сме завършили студенти от Холандия и ще ви предадем целия си опит и знания от първа ръка!
Защото сме официалното представителство на холандските университети за България и кандидатстването е напълно БЕЗПЛАТНО!
РЕГИСТРАЦИЯТА Е ЗАДЪЛЖИТЕЛНА!
Регистрация: www.unify.bg/events/385/register
Повече информация: https://unify.bg/holland-day

Детско образователно изложение "Оранжево морето"
2023-05-13 10:00 - 18:00 (Europe/Sofia) | Вход Морска Градина, Вход на морска градина, Varna, Primorski, 9002, Bulgaria
“Нашето неустоимо предложение
е цветно детско изложение.
То е за игри и песни,
и за приказки чудесни!”

Тази пролет варненските деца ще имат възможността да се забавляват отново на най-интересното детско образователно изложение „Оранжево морето“, докато родителите им се запознават с представители на варненските образователни организации.

Благодарение на участниците – от най-добрите учебни центрове в града ни, заедно ще сътворим цветна детска научна фиеста.

В програмата очаквайте:
Научни работилници, роботика и програмиране, нови технологии и методи на обучение, дронове и 3D принтери, въжен тролей и стена за катерене, образователна програма, музика, изкуство, много игри и изненади.

Ще бъдат представени:
Частни училища
Частни детски градини и ясли
Езикови центрове
Творчески работилници
Занимални
Зелени училища
Летни лагери
Научни лагери
Клубове по програмиране
Детски центрове
Исторически възстановки

Най-голямата безплатна творческа работилница ще се случи в центъра на Варна.

Очакваме всички варненски родители и техните деца!

Къде: Около Слънчевия часовник и пред Морско казино
Кога: 13 май 2023 г.(събота)
От 10.00ч. до 18.00ч.
Вход СВОБОДЕН

ВАРНА: Дни на образованието в Холандия, Есен 2022
2022-10-11 14:00 - 18:00 (Europe/Sofia) | Rosslyn Dimyat Hotel, Kniaz Boris 1 Boulevard 111, Varna, Bulgaria
UNIFY (единственият специализиран консултант за образование в Холандия) организира за 17-ти пореден път най-голямото изложение на холандски университети – ДНИ НА ОБРАЗОВАНИЕТО В ХОЛАНДИЯ 2022!
Ще имате възможност да се срещнете на живо с най-голям брой Холандски университети на едно място, да посетите безброй полезни семинари за кариерно ориентиране, за студентско финансиране, за изготвяне на документи за кандидатстване, за ученици, студенти и родители.
Октомври месец е прекрасен момент да посетите изложението, ако сте 12-ти клас, тъй като системата за кандидатстване в Холандия отваря първите седмици на Октомври и по-ранно кандидатстване не е възможно. По време на изложението е най-подходящото време да си изберете специалност и университет. За всички ученици от 9, 10 и 11-ти клас сме подготвили специални кариерни презентации за избор на специалност и профил в училище! Всички бъдещи магистри също ще могат да съберат актуална информация за магистратурите в Холандия. Всички родители очакваме с нетърпение, защото знаем, че тяхната роля е основополагаща при избора на университет!
А ние от UNIFY ще ви помогнем да извървите пътя до входната врата на мечтания университет и ще сме до вас през всички процеси!
Ще можете:
✅ да присъствате на всички презентации, водени от специализираните кариерни консултанти;
✅ да се срещнете с холандски представители на 12 от най-добрите университети, които ще дойдат специално за събитието от Холандия;
✅ да се срещнете и със студенти, които учат в университетите;
✅ да посетите специализиран щанд на UNIFY, където ще получите информация за стъпките и процесите на кандидатстване.
РЕГИСТРАЦИЯ
ПРОГРАМА:
14:00 – 14:45 Going Dutch – Всичко за образованието в Холандия
/презентация на Милена Генчева, кариерен коуч и специализиран консултант, завършил в Холандия/
* подходяща за ученици от 10 и 11 клас, 12 клас, бакалаври и родители.
16:00 – 16:45 Career Compass – Kой съм аз и как да избера какво да уча?
/презентация на Милена Генчева, кариерен коуч и специализиран консултант, завършил в Холандия/
* подходяща за ученици от 9, 10, 11 клас и 12 клас.
17:00 – 17:45 Wild Wild West – истории на настоящи студенти в Холандия
/Q&A на настоящи студенти в Холандия, които ще споделят своя опит/
* подходяща за ученици от 10, 11, 12 клас и родители.

Уеб програмиране за ученици от 5 до 12 клас
2022-10-01 10:00 - 2023-03-31 13:00 (Europe/Sofia) | AdvanceAcademy.bg, ул. Димитър Икономов 19, етаж 3, Бизнес Център Планекс, Varna, 9000, Bulgaria
На 01 Октомври ще стартира новият ни целогодишен курс по Уеб програмиране за ученици от 5 до 12 клас.
Уникално присъствено обучение в целогодишната ученическа академия по програмиране на Advance Academy
В рамките на целогодишния курс, курсистите ще:
Ще се запознаем с азбуката на Уеб програмирането – HTML
Ще използваме красиви шрифтове, цветове и ефекти със CSS
Ще развиваме програмни умения и логика
Ще учим чрез действия и реално задачи и проекти
Курсът ще се провежда в Събота от 10:00ч. до 13:00ч.
Повече информация на:
https://kids.advanceacademy.bg/kurs-web-programirane-za…/
0889 990 030
office@advanceacademy.bg

Програмиране на Scratch за деца от 1 до 4 клас
2022-10-01 10:00 - 2023-03-31 12:00 (Europe/Sofia) | AdvanceAcademy.bg, ул. Димитър Икономов 19, етаж 3, Бизнес Център Планекс, Varna, 9000, Bulgaria
На 01 Октомври ще стартира новият ни целогодишен курс по Програмиране на Scratch за деца.
Програмата ще запознае децата с основни концепции в програмирането на достъпен език.
По време на курса ще:
Създаваме игри
Управляваме роботи
Създаваме анимации
Програмираме дронове
БОНУС: Подготвили сме и инженерни лаборатории на различни тематики, които ще се провеждат след края на всеки модул.
Курсът ще се провежда в Събота от 10:00 до 12:00
Повече информация на:
https://kids.advanceacademy.bg/kurs-programirane-na…/
0889 990 030
office@advanceacademy.bg

КАНДИДАТСТВАНЕ НА ДЕЦА И МЛАДЕЖИ В ШКОЛА "ДЕДАЛ" 2022-2023
2022-09-08 10:00 - 14:00 (Europe/Sofia)
КАНДИДАТСТВАНЕ НА ДЕЦА И МЛАДЕЖИ
В ШКОЛА „ДЕДАЛ“
Срок на обучение:
1 Октомври 2022 – 30 Юни 2023.
Петнадесета година школата провежда своята просветителска програма, насочена към образование в сферата на изкуството.
Школа „Дедал“ е среда, стимулираща развитието на деца, девойки и младежи в неравностойно положение, деца и младежи в риск и млади, независими творци на свободна практика.
СВОБОДНИ МЕСТА ПО СПЕЦИАЛНОСТИ:
ИЗОБРАЗИТЕЛНО ИЗКУСТВО
от 9 до 11 години вкл. – 15 деца
от 12 до 14 години вкл. – 15 деца
от 15 до 20 години вкл. – 15 младежи
Кандидатите да представят до три АВТОРСКИ творби на свободна тематика, изпълнени в техника по желание. След журиране творбите се връщат на авторите.
ТЕОРИЯ И ПРАКТИКА НА СЪВРЕМЕННОТО ИЗКУСТВО
от 16 до 25 години – 15 младежи
ФОТОГРАФИЯ
от 14 до 25 години – 15 младежи
До три фотографски цикъла
КИНЕМАТОГРАФИЯ
от 14 до 25 години – 15 младежи
До три фотографски цикъла, сториборд, фотороман или клип
ДИГИТАЛНИ ИЗКУСТВА
от 14 до 25 години – 15 младежи
Представяне на авторски творби по избор
УДАРНИ ИНСТРУМЕНТИ
от 8 до 18 години – 15 места
ДАТА ЗА ПРЕДСТАВЯНЕ НА ТВОРБИТЕ И ЗАПИСВАНЕ
01.10.2022, събота от 10 до 14 часа на адрес:
Варна 9000, бул. „Съборни“ 24, ет. 7
Художествено ателие „Дедал“
След журиране на творбите и кандидатурите, ще бъде обявена дата за провеждане на събеседване с родители и настойници.
Занятията се провеждат без такси за участие.
Осигурени са всички необходими материали и пособия, лицензиран софтуер и техника.
Екипа „Дедал“ работи безвъзмездно и напълно доброволно с образователна и културна цел. Основни принципи за работа в школа „Дедал“ са творчеството, науката, добрата култура, доброволчеството и отговорността. Всеки участващ в процесите на школата приема тези принципи.
За въпроси – тел. 052 615521, 0888 240605
Просветителската програма за 2022 година е финансирана от:
Национален фонд „Култура“ и „Erasmus+“ на EU
Школа „Дедал“ съществува с финансовата стабилност на
„Солвей Соди“ АД, „Хаос“ АД, приятели, ценители, меценати.
С подкрепата на Апелативен съд – Варна и Община Варна.

Седми национален конкурс за млади изпълнители "Полските щурчета"
2022-09-02 12:00 - 2022-09-04 21:30 (Europe/Sofia)
Седмото издание на националния конкурс за млади изпълнители на забавна песен ще се проведе на 2, 3 и 4 септември 2022 г.
Място на провеждане: град Полски Тръмбеш, Открита сцена на площад „Възраждане”
Регламент на конкурса:
В конкурсът могат да вземат участие деца, младежи и девойки до 18 години. Всеки участник представя самостоятелно две песни (по една във всеки от конкурсните дни), като всяка е с времетраене не повече от 4 минути и едната задължително трябва да е българска.
Изпълнителите се разпределят в следните групи:
I възрастова група – от 5 до 8 години
II възрастова група – от 9 до 12 години
III възрастова група – от 13 до 15 години
IV възрастова група – от 16 до 18 години
Оценяване от професионално жури в състав:
Председател: Етиен Леви
Членове: Красимир Гюлмезов и Светослав Лобошки.
Музикалният фон на изпълнителите трябва да се ИЗПРАТИ СЪС ЗАЯВКАТА на e-mail: polskite.shturcheta@abv.bg.
Срок за записване и изпращане на заявки и музикален фон: 15 август 2022 г.

Безплатен открит урок по Английски или Немски език за деца от 5 години до 10-ти клас
2022-08-29 10:00 - 2022-09-12 19:00 (Europe/Sofia) | УЦ „Скоростно учене“, бул. Мария Луиза 11, Варна, 9000, Bulgaria
Учебен център „Скоростно Учене“ кани всички деца и ученици от 5 години до 10-ти клас на безплатен урок по Английски или Немски език в един от двата ни офиса:
Офис 1: гр. Варна бул. Мария Луиза 11,
Офис 2: гр. Варна, жк. Младост – Пазар (под Ледената пързалка)
Уроците ще се провеждат от 29.08 до 12.09 в часовия диапазон от 10:00 до 19:00ч.
За да запазите ден и час за отворен урок, е нужно да се обадите на тел. 0895 752 725
Подготвили сме Ви изключително интересни интерактивни образователни инструменти!
Интерактивна дъска с професионален образователен софтуер
Кинект устройство за игровизация на учебния процес
Интерактивен под, с който децата се забавляват и състезават докато учат
Карти с добавена реалност, които по интересен за децата начин, провокират комуникативни игри и игри за запомняне на думи
Комуникативни ролеви игри
Учене с мнемотехники (интересни и забавни асоциации за запомняне на новите думи)
Оптимизирана онлайн клиентска зона, която съдържа обновен фонд с уроци с линкове към аудио файлове и лексикални и граматически игри; Домашни за граматика, писане, четене, диктовки; Говорене чрез система за гласово разпознаване
И не на последно място – зелени точки, носещи Ви нови и интересни награди!

Алея на книгата, Варна 2022
2022-07-29 10:00 - 2022-08-07 22:00 (Europe/Sofia) | Алея х-л Черно море – ФКЦ
Пощенска кутия за приказки отново е част от алея на книгата, този път във Варна, от 29 юли до 7 август 2022 г.
Събитието ще се проведе на пешеходна част на бул. „Сливница“ от пл. „Севастопол“ до Фестивален и конгресен център и ще бъде отворено за посетители от 10:00ч. сутринта до 10:00ч. вечерта. Шатра 13 е приютила издателството ни и там ще можете да откриете всички наши заглавия.

Очакваме Ви на Алея на книгата във Варна!

Алея на книгата - Варна, 2022
2022-07-29 10:00 - 2022-08-07 21:00 (Europe/Sofia) | Алея х-л Черно море – ФКЦ
Пътуващото изложение Алея на книгата продължава книжния си маршрут и акостира във Варна за своето 13-о издание!
29 юли – 07 август
Заповядайте на среща с хиляди заглавия от любимите Ви книгоиздатели и книготърговци на пешеходната част на бул. „Сливница“ – между хотел „Черно море“ и Фестивален и конгресен център – Варна.
Работно време на изложението
всеки ден от 10:00 до 22:00 часа
Локация
Пешеходната част на бул. „Сливница“ – между хотел „Черно море“ и Фестивален и конгресен център – Варна
Участниците в Алея на книгата – Варна 2022 са:
AMG Publishing – шатра 5
Fox book café – шатра 14
Ай Си Ю/ICU – шатра 17
kostenurko.com – шатра 14
Orange books – шатра 13
Pro Book – шатра 17
Апостроф – шатра 16
Атеа – шатра 3
Бард – шатра 4
Букохолик – шатра 9
Вакон – шатра 9
Варненски издателства – шатра 1
Дамян Яков – шатра 11
Емас – шатра 10
Ентусиаст – шатра 16
Ера – шатра 7
Ергон – шатра 19
Ерове – шатра 14
Жанет 45 – шатра 12
Жануа98 – шатра 6
Жар-Жанет Аргирова – шатра 6
Захарий Стоянов – шатра 16
Знаци – шатра 12
Изида – шатра 3
Ина – шатра 18
Инле – шатра 19
Инфодар – шатра 5
Кибеа – шатра 6
Клевър бук – шатра 6
Клет България – шатра 5
Коала прес – шатра 3
Колибри – шатра 15
Кръгозор – шатра 5
Лексикон – шатра 19
Лемур – шатра 11
Лира принт – шатра 13
Мармот – шатра 11
Милениум – шатра 11
Миранда – шатра 18
Мусагена – шатра 15
Пан – шатра 16
Персей – шатра 3
Посоки – шатра 3
Пощенска кутия за приказки – шатра 13
Прес – шатра 13
Ракета – шатра 19
Рива – шатра 10
Робертино – шатра 15
Сиела – шатра 2
Студиото на А / Артлайн Студиос – шатра 17
Труд – шатра 16
Унискорп – шатра 7
Фют – шатра 8
Хартиен свят – шатра 14
Хелиопол – шатра 18
Хермес – шатра 2
Шамбала – шатра 12
Пълната Културна програма е публикувана тук:
https://www.abk.bg/news/view/363
Алея на книгата – Варна 2022 се организира от Асоциация „Българска книга“ с подкрепата на Община Варна.

Детски работилнички
2022-07-11 09:00 - 2022-08-29 18:00 (Europe/Sofia) | ХамелеON, Варна, ул.Ген.Радко Димитриев 7А 9000 Varna, Bulgaria, varna, Bulgaria
Креативният екип обучители на Сдружение „Няма невъзможни неща“ организира интересни ДЕТСКИ ЗАНИМАНИЯ в зала ХамелеON.
От 09:00 до 11:00ч спортни игри на открито
От 12:00 до 14:00ч. кулинарна работилница (приготвяне на интересен и вкусен обяд, похапване)
От 16:00 до 18:00ч. креативни арт занимания (интересни техники за рисуване, обемни фигури, комикс герой, вълшебен буркан и други)
Детските занимания се организират всеки понеделник (и може би в събота)
Цената е 6,00-8,00лв. /в зависимост от вида/
За деца от 5 до 12години.

улица „Генерал Радко Димитриев“ 7а, Варна
Повече информация: 0878183825

Записване:
https://docs.google.com/…/1OZnJytqzutrsh1SaXCWAGfV…/edit

График:
11.07.2022 г.
– от 09:00 до 11:00ч спортни игри; цена 6лв./дете
– от 12:00 ДО 14:00ч.. Кулинарна работилничка; цена 8лв./дете
– от 16:00 до 18:00ч. Арт работилничка; цена 6лв./дете
18.07.2022 г.
– от 09:00 до 11:00ч спортни игри; цена 6лв./дете
– от 12:00 ДО 14:00ч.. Кулинарна работилничка; цена 8лв./дете
– от 16:00 до 18:00ч. Арт работилничка; цена 6лв./дете
25.07.2022 г.
– от 09:00 до 11:00ч спортни игри; цена 6лв./дете
– от 12:00 ДО 14:00ч.. Кулинарна работилничка; цена 8лв./дете
– от 16:00 до 18:00ч. Арт работилничка; цена 6лв./дете
1.08.2022 г.
– от 09:00 до 11:00ч спортни игри; цена 6лв./дете
– от 12:00 ДО 14:00ч.. Кулинарна работилничка; цена 8лв./дете
– от 16:00 до 18:00ч. Арт работилничка; цена 6лв./дете
8.08.2022 г.
– от 09:00 до 11:00ч спортни игри; цена 6лв./дете
– от 12:00 ДО 14:00ч.. Кулинарна работилничка; цена 8лв./дете
– от 16:00 до 18:00ч. Арт работилничка; цена 6лв./дете
15.08.2022 г.
– от 09:00 до 11:00ч спортни игри; цена 6лв./дете
– от 12:00 ДО 14:00ч.. Кулинарна работилничка; цена 8лв./дете
– от 16:00 до 18:00ч. Арт работилничка; цена 6лв./дете
22.08.2022 г.
– от 09:00 до 11:00ч спортни игри; цена 6лв./дете
– от 12:00 ДО 14:00ч.. Кулинарна работилничка; цена 8лв./дете
– от 16:00 до 18:00ч. Арт работилничка; цена 6лв./дете
29.08.2022 г.
– от 09:00 до 11:00ч спортни игри; цена 6лв./дете
– от 12:00 ДО 14:00ч.. Кулинарна работилничка; цена 8лв./дете
– от 16:00 до 18:00ч. Арт работилничка; цена 6лв./дете

ЕТНОЛАГЕРИ „КРАЙ ОГНИЩЕТО“
2022-07-04 09:00 - 2022-07-23 17:00 (Europe/Sofia) | Детски етнолагери „Край огнището“, с. Неофит Рилски, с. Неофит Рилски, 9223, Bulgaria
Детски лагери „Две епохи“
Къде: Юртено селище – с. Неофит Рилски
За кого: Деца от 7- 12 г.
Кога: Начало 20 юни до 9 Септември- нова смяна всеки понеделник
Какво: Едноседмични ЛЕТНИ детски лагери – 5 и 6 дневни с преспиване
Етнолагери „Край огнището“ организира за вас ДЕЦА летни лагери „Две епохи“ с акцент върху приключенията, българската история, памет и мъдрост, български занаяти и обичаи. Юртено селище „Наедно“ ще бъде нашият домакин и ще ни въведе в магичният свят на прабългарите с нови преживявания, чист въздух и неповторима атмосфера от стари времена, пълноценна почивка и силна, чиста храна, предлагана от кухнята на Исторически парк.
Какво да очаквате – тематични дни, нови приятели, нови умения и знания, и самостоятелност!
Посещение в Исторически парк в с. Неофит Рилски:
Ще преживеем духа и силата на много епохи- Неолит и халколит, траки, римска епоха, прабългари, славяни, Първо и Второ Българско царство.
Епохата на Възраждането:
В нашите занимания ежедневно ще бъдат преплетени дейности, свързани с бита на българина, обичаи и занаяти, които ни доближават до земята, водата и небето и ни дават тяхната сила, за да осъществим своята връзка с предците ни. Ще се учим да палим огън, да месим хляб и сами да приготвяме храната си край огнището, ще направим красива шевица с ръцете си, ще работим с глина, ще научим за занаятите на хората населявали нашите Варненски земи- поминъкът ни, танците и песните ни.
Ще направим така, че миналото да оживее чрез нашите мисли, думи и сръчни ръце.
Ще разберем за циклите в природата и как те се преплитат в ежедневния живот и бит на българите, за тайни наричания и ритуали, за уважението и почитта към родители и любовта към земята и труда.
За да поддържаме приключенският дух, ще се разхождаме сред гората, ще се научим как да оцеляваме сами, как да опънем палатка, как да обичаме и пазим природата. Ще направим екскурзии до исторически места, ще търсим тайна пещера, ще играем и ще се забавляваме!
Мили деца, бъдете с нас, през тези приключенски и творчески дни!

Цена за 5 дневен лагер – 441 лв.
Цена за 6 дневен лагер – 525 лв.
Отстъпка – 30 лв. за записване до 15 май! Отстъпки за второ дете!
Обади се на: 0887/741684.
Посети: https://bit.ly/3MSzswR

ТАНЦОВ ЛАГЕР' 2022г. "ТАНЦОВА РАБОТИЛНИЦА" - ФАБРИКА ЗА ХРАНА И ТАНЦИ
2022-07-03 08:00 - 2022-07-08 17:00 (Europe/Sofia)
Вълнуващо танцово приключение с „ТАНЦОВА РАБОТИЛНИЦА“ в сърцето на Родопите
„ФАБРИКА ЗА ХРАНА И ТАНЦИ“
https://www.fabrikazahranaitanci.com/
03- 08. 07. 2022г.
* Танцови обучения и семинари.
* Планински походи , природа и приключения.
* Атрактивни съоръжения.
* Арт работилници и кулинарни творения.
* Организиран транспорт.
* Гарантирано забавление, вълнуващи мигове и приключения.
ЗАПИСВАНЕ ДО: 23.04.2022г. на място в залите ни.
Лагера се организира за възпитаници на дтш „ТАНЦОВА РАБОТИЛНИЦА“ с любезното съдействие на
Туристическа агенция
„ВАКАНЦИЯ- М „
При останали свободни места след крайната дата на записване се допускат покани към наши приятели при интерес за участие в събитието.
НЕЗАБРАВИМО ТАНЦОВО ЛЯТО.
ТАНЦОВА РАБОТИЛНИЦА

Официално откриване ММФ "Варненско лято" 2022 / Official opening
2022-06-25 20:00 - 22:00 (Europe/Sofia)
Официално откриване
25 юни, 20:00
Драматичен театър, Основна сцена
Симфоничен оркестър на Държавна опера Варна
Диригент Микола Дядюра
Солисти:
Флориан Крумпьок – пиано
Донг Сук Канг – цигулка
Лилия Байрова – Шулц – виолончело
Програма:
П.Владигeров – Рапсодия „Вардар“
Бетовен – Троен концерт за цигулка, виолончело, пиано и оркестър, до мажор, оп. 56
Дворжак – Симфония №9 „Из Новия свят“
Официално откриване на Международния музикален фестивал „Варненско лято“ 2022
Симфоничният оркестър на Държавна опера Варна ще бъде дирижиран от Микола Дядюра – артистичен ръководител на Националната филхармония на Украйна. Във варненският оркестър, който миналата година отбеляза 75-годишен юбилей, ще участват и гост-музиканти от Киевската националната филхармония. Солисти са легендата на корейската цигулкова школа, цигуларят Донг Сук Канг, пианистът Флориан Крумпьок – високо ценен интерпретатор на Бетовен, както и българската виолончелистка, професор във Виенския частен музикален университет Лилия Байрова – Шулц. По традиция фестивалът ще бъде открит с изпълнение на рапсодия „Вардар” от Панчо Владигеров. В програмата са включени Тройния концерт за цигулка, виолончело, пиано и оркестър на Лудвиг ван Бетовен и Симфония №9 „Из Новия свят“ на Дворжак. Ще бъде представена за първи път във Варна и творба на украинския композитор Валентин Силвестров.
___________________________________________________________________
25 June, 20.00 Official Opening, Drama Theatre
Symphony Orchestra of Varna State Opera
Conductor Mykola Diadiura
Soloists:
Florian Krumpoek – piano
Dong Suk Kang – violin
Lilia Bayrova-Schulz – violoncello
Pancho Vladigerov – Vardar Rhapsody
Official Opening of Varna Summer International Music Festival 2022
Symphony Orchestra of Varna State Opera will be conducted by Mykola Diadiura – Artistic Director of Ukrainian National Philharmonic Orchestra. In the Varna Orchestra, which had 75th Jubilee in 2021, some guest musicians from Kiev National Philharmonic will take part.
The soloists are the legend of Korean violin school Dong Suk Kang, pianist Florian Krumpoek- highly acclaimed interpreter of Beethoven and Bulgarian cellist
Lilia Bayrova-Schulz, professor at Musik und Kunst Privatuniversität der Stadt Wien. The inauguration of the festival is with Vardar Rhapsody by Bulgarian composer Pancho Vladigerov as a tradition. Two other masterpieces will be performed -Triple Concerto for violin, cello, piano and orchestra, C Dur, op. 56 by Ludwig van Beethoven and Symphony N9 “From the New World” by Antonin Dvorak. Piece by Ukrainian composer Valentin Silvestrov will have its premiere in Varna.
#VarnaSummerFestival

Карин дом и Фестивал “Усмихни се” те канят на рожден ден с кауза
2022-06-25 10:00 - 17:00 (Europe/Sofia) | Карин дом, Местност „Свети Никола” ПК 104, Варна
Карин дом и Фестивал “Усмихни се”
те канят на рожден ден с кауза
Скъпи приятели, много сме щастливи, че можем отново да ви поканим, за да празнуваме заедно в градината на Карин дом.
Заповядайте на нашия 26-ти рожден ден! Искаме да празнуваме заедно с всички наши малки и големи приятели!
Подготвили сме ви много забавления, сценични участия на нашите деца, детски работилнички и кулинарни изкушения, танци и много усмивки.
А кои ще са нашите специални участници? Много скоро ще ви споделим
Всички постъпления по време на събитието ще подпомогнат обзавеждането на новия терапевтичен комплекс на Карин дом.
Повече за Новия Карин дом вижте на: https://building.karindom.org/
Следете и споделяйте!

Чиста вода - Вкусна храна! С Аквафор и Ути Бъчваров.
2022-06-24 17:00 - 19:00 (Europe/Sofia)
Юни месец!
В разгара не летния сезон!Искате да се разхладите с чаша свежа и чиста вода и да опитате нещо истински вкусно?
Заповядайте на уникалното по рода си преживяване с Ути и Аквафор!Ще готвим, ще се забавляваме, ще раздаваме награди и ще научим какви са тайните на вкусната храна и истински чистата вода!
А от страна на неповторимия, забавен и винаги усмихнат Ути, ще получите несравнимо кулинарно преживяване!
Ще можете да видите и да се запознаете с иновативни методи и технологии за филтриране на водата в домашни условия, както и с необходимостта от нея в ежедневието, кулинарията и домакинството!

Елате на 24.06 – 17.00-19.00 часа на паркинга на Бриколаж – Варна!
Присъстващите ще могат да участват в игри с награди от Аквафор и ще имат неповторимата възможност да опитат от специалитетите, приготвени от ръцете на самия Ути!
Ще ви очакваме във Варна на „Чиста вода-вкусна храна“, за да изживеем заедно едно различно лятно приключение!
Събитието ще организира от Аквафор България с подкрепата и партньорството на Бриколаж!

За билките - помощници и защитници, юни 2022
2022-06-10 11:00 - 2022-06-14 14:00 (Europe/Sofia)
Дати на провеждане: 10 – 14 юни 2022
Място на провеждане: Обучителния център на Фондация Ботаника Лайф в село Надарево, общ. Търговище.

Присъствен семинар – модул III – част от БИЛКОВА ПРОГРАМА на Фондация Ботаника Лайф за 2022.

Подробна информация: https://bit.ly/BotanicaLife-herbs-june-2022

Като естествено продължение на билковата ни програма за 2022 година, идват и присъствените семинари от поредицата „За билките, помощници и защитници“ с Лора Николова. След големия интерес към онлайн семинарите (модул I и модул II) през зимните месеци е време за съвсем реално потапяне в тайнствата на природата. Местата за първото издание на модул III (присъствен семинар) за месец май се изчерпаха много бързо, затова обявяваме втори присъствен семинар за месец юни.

Ще ходим на събуждащи сетивата разходки и ще търсим и откриваме диворастящи билки. Ще се научим как да ги прилагаме в кулинарията, в грижа за здравето и цялостното си благоденствие.

Целта на семинара е да предаваме знанието за билките, така че то да се запази и за следващите поколения и да ви насърчим в грижата за собственото здраве чрез разумен начин на хранене и управление на жизнения стил с помощта на билки и алтернативни методи.

*Семинарът не предлага диагноза или лечение на актуалните ви заболявания. Цялото съдържание има информативна стойност и отразява личното мнение и опит на лекторката в допълнение към цитираната литература. Винаги се консултирайте с лекар или алтернативен специалист при продължителни и сериозни заболявания.

Кратка програма за семинара може да видите тук: https://static.wixstatic.com/…/3ee2e1…

Записване
За записване, моля, изпратете имейл на info@botanicalife.org. В имейла посочете трите имена на желаещите да бъдат записани за участие и мобилен номер за контакт. След получаването на Вашата заявка, ние ще се свържем с Вас и ще Ви предоставим банкови детайли и информация.

За информация тел. 0894412349.

Такса и краен срок за записване за юнското издание на МОДУЛ III (с включени 4 нощувки и закуски):
– ранно записване и плащане до 26.05.2022 (или до заемане на местата)- 355 лева (с ДДС)
– За изкаралите онлайн модул – 295 лева (с ДДС) – цена за присъствения семинар през 2021г.

– краен срок за записване и плащане до 03.06.2022 (или до заемане на местата) – 395 лева (с ДДС)
– За изкаралите онлайн модул – 345 лева (с ДДС)

Плащането се извършва по банков път по сметка на Фондация Ботаника Лайф, която ще Ви бъде предоставена след заявка за записване.

Максимален брой участници в курса – 15 души

Какво включва таксата за участие:
– участие в курса
– настаняване* и закуска в хотелската част на базата на Фондация Ботаника Лайф за периода на провеждане на курса (четири нощувки)
– допълнителни информационни ресурси и рецепти за билкови продукти
– възможност за активен диалог по темата за билкарството с нашия опитен обучител Лора Николова
– достъп до градините и ресурсите на фондацията

Таксата не включва изхранване, но базата ни разполага с кухня и по време на обучението ще бъде предлагана готвена вегетарианска храна, предимно с продукти от нашите градини. Участниците ще имат и възможност да използват друга кухня за приготвяне на своя храна.

*Базата е новопостроена, с три звезди, всяка стая има собствен санитарен възел. Според броя на участниците, настаняването е в стаи по двама, трима или четирима.

За кого е подходящо обучението:
За интересуващите се от цялостни здравни системи и билки, за природолюбители и търсещи и пазещи старите знания. Няма възрастови ограничения.

С кого:
Лора Николова е природен педагог, фитотерапевт. Тя приготвя ръчно направени сапуни. Лора сменя офиса с гората и поляните, където с различни групи от хора търси емоционалната стойност на обкръжаващия ни свят. Чрез природопедагогически семинари тя си е поставила за цел да посредничи при изграждането на отношението човек-природа, в което уважението към всички живи същества е водещ елемент и основополагащо за изграждането на по-добри междучовешки отношения.
Лора е учила фитотерапия в Samuel Hahnemann Schule в Берлин и природна педагогика в Naturschule Freiburg. Тя е магистър лингвист и етнолог от Хумболтския унивеситет в Берлин.
